b'\n_START_ARTICLE_\nRudolf del Cott\n_START_SECTION_\n\xc5\xbdivljenje in delo\n_START_PARAGRAPH_\nPo 1. svetovni vojni se je preselil v Ljubljano, tu kon\xc4\x8dal gimnazijo in se vpisal na novoustanovljeno medicinsko fakulteto. \xc5\xa0tudij je nadaljeval v Innsbrucku, kjer je leta 1931 tudi diplomiral. Po kon\xc4\x8danem \xc5\xa1tudiju je specializiral radiologijo pri nestorju slovenske radiologije dr. Alojzu Kunstu, kasneje pa tudi v tujini. Po kon\xc4\x8dani specializaciji se je lotil dela in inovacij na rentgenolo\xc5\xa1kem oddelku v ljubljanskem Sanatoriju Emona. Tam je zdravil tudi prve ranjene partizane in bil zato zaprt in interniran. Po osvoboditvi je kot vodja radiolo\xc5\xa1kega oddelka delal v ljubljanski voja\xc5\xa1ki bolni\xc5\xa1nici in kasneje na Polikliniki. Na medicinski fakulteti v Ljubljani je bil prvi predavatelj mnogim generacijam \xc5\xa1tudentov radiologije. Upokojil se je leta 1971. Njegovo odli\xc4\x8dno znanje gr\xc5\xa1\xc4\x8dine in latin\xc5\xa1\xc4\x8dine mu je omogo\xc4\x8dilo, da je sestavil Medicinski terminolo\xc5\xa1ki slovar\xc4\x8dek (Ljubljana, 1961) in Medicinski terminolo\xc5\xa1ki slovar.(COBISS) Njegova bibliografija obsega 12 zapisov.'